Diari Oficial de la Generalitat Valenciana


Sumari del DOGV 2394, del 24-11-1994 (1994/833128)

ORDRE de 30 de setembre de 1994, de la Conselleria d'Educació i Ciència, per la qual s'autoritza el centre estranger a Espanya Cambrige HouseEnglish School, per a alumnat espanyol i estranger.
------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/30/(1)/dof/vci/html**

### Dades del document

Número de DOGV
:   2394

Data del DOGV
:   24-11-1994

Secció del DOGV
:   DISPOSICIONS GENERALS

Número del document
:   1994/833128


Data del document
:   30-09-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 30 de setembre de 1994, de la Conselleria d'Educació i Ciència, per la qual s'autoritza el centre estranger a Espanya Cambrige House English School, per a alumnat espanyol i estranger. Examinat l'expedient incoat pel titular del centre docent privat estranger Cambridge House English School, en què se sol·licita l'autorització per a impartir ensenyaments de nivells equivalents als obligatoris del sistema educatiu espanyol, d'acord amb el sistema educatiu britànic, per a alumnat espanyol i estranger.  
Vist que el Ministeri d'Afers Estrangers i la Unitat d'Inspecció Educativa han emés els corresponent informe sobre l'expedient.  
Vist que la representació diplomàtica britànica acreditada a Espanya ha emés un certificat sobre la validesa oficial plena i el compliment dels requisits d'instal·lacions i condicions materials en vigència a Anglaterra i al País de Gal·les.  
Vistes la Llei Orgànica Reguladora del Dret a l'Educació i el Reial Decret 806/1993, de 28 de maig, sobre règim de centres estrangers a Espanya (BOE de 23 de juny).  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar al centre docent privat Cambridge House English School per a impartir ensenyaments, d'acord amb el sistema educatiu britànic, a alumnat espanyol i estranger, en els nivells i amb la capacitat que a continuació s'indica.  
Centre: Cambridge House English School  
Codi: 59777306  
Domicili: c/ de Camarena, s/n  
Localitat: CP 46078-Godella (Campo Olivar)  
Titular: Tracy Ibberson  
Nivells que s'autoritzen: Nursery i Primary fins a Year 6 (six)  
Capacitat del centre: 100 llocs en el nivell de Nursery i 141 llocs en el nivell de Primary  
Segon  
A l'alumnat d'aquest centre s'aplicarà, pel que fa al reconeixement dels estudis del Regne Unit de la Gran Bretanya pels corresponents del sistema educatiu espanyol, allò que estableix la disposició addicional de l'Ordre Ministerial de 14 de març de 1988 (BOE de 18 de març).  
Tercer  
El centre hauràn d'impartir els ensenyaments a què es refereix l'annex del Reial Decret 1110/1978, de 12 de maig, fins que es fixe el currículum i horari corresponents als ensenyaments sobre llengua i cultura espanyola i de llengua pròpia de la Comunitat Valenciana, tal com s'estableix en la disposició transitòria primera del Reial Decret 806/1993, de 28 de març.  
DISPOSICIó ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
DISPOSICIó FINAL  
Contra aquesta ordre, que posa fi a la via administrativa, podrà interposar-s'hi un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. La interposició del recurs s'haurà de fer comunicar prèviament al conseller d'Educació i Ciència, tal com exigeix l'article 110.3 de la Llei 30/1992.  
València, 30 de setembre de 1994  
El Conseller d'Educació i Ciència,  
JOAN ROMERO I GONZáLEZ


Còpia Permalink ELI